google/wiki40b huggingface dataset:
Lægemiddelstyrelsen

Lægemiddelstyrelsen var et direktorat under Ministeriet for Sundhet og Forebyggelse i Danmark. Lægemiddelstyrelsen ble skilt ut av Sundhedsstyrelsen i 1997, og lagt inn under denne igjen i 2012.
Lægemiddelstyrelsen administrerte lovgivningen om legemidler, medisintilskudd, apoteker, medisinsk utstyr og euforiserende stoffer. Lægemiddelstyrelsen arbeidet med å sikre kvaliteten av legemidler som anvendes i Danmark.
Lægemiddelstyrelsen samlet rapporter om antatte bivirkninger ved legemidler, observert i Danmark. Mistanker om bivirkninger hos mennesker, kan innrapporteres via et papirskjema eller digitalt, om man har en digital signatur.
Lægemiddelstyrelsen var organisert i fem faglige avdelinger med hver sitt hovedområde. I tillegg var Institut for Rationel Lægemiddelanvendelse tilknyttet Lægemiddelstyrelsen.
I Lægemiddelstyrelsen var overveiende leger, farmakonomer og farmasøyter ansatt.

Lægemiddelstyrelsens avdelinger

«Lægemiddelgodkendelsen» godkjenner legemidler for mennesker og dyr og utsteder markedsføringstillatelse. Det godkjennes enten nasjonalt eller etter en EU prosedyre. I Lægemiddelgodkendelsen behandles også variasjonssøknader, og det utstedes utleveringstillatelser for ikke godkjente legemidler. Dessuten har virksomheter mulighet for rådgivning vedrørende fremtidige søknader. Endelig tar avdelingen seg også av merking og innleggssedler. 
«Lægemiddelkontrol» overvåker og kontrollerer legemidlers kvalitet. Avdelingen er ansvarlig for analytisk overvåking og standardisering av både biologiske, kjemiske og radioaktive legemidler. Avdelingen råder over Lægemiddelstyrelsens laboratorium.
«Forbrugersikkerhed» overvåker bivirkninger ved legemidler. Avdelingen er ansvarlig for behandling av innberettede bivirkninger samt evaluering av virksomhetenes periodiske sikkerhetsoppdateringer (PSUR). 
«Inspektionen» tar hånd om godkjennelse, overvåking og kontroll av legemiddelvirksomheter. Inspektionen overvåker også privates import, ulovlig salg og reklame for legemidler og medisinsk utstyr. Dessuten fører Inspektionen tilsyn med apoteker og andre salgssteder for legemidler.
«Lægemiddeløkonomi» bevilger generelt tilskudd til legemidler, utsteder medisintilskuddsbevilgninger til borgere og driver Lægemiddelstyrelsens Centrale Tilskudsregister, CTR. Avdelingen utgir hver 14. dag Specialitetstaksten, som er en detaljert fortegnelse over alle legemidler, som forhandles i Danmark. På grunnlag av opplysningene i Lægemiddelstatistikregisteret overvåkes og analyseres utviklingen i legemiddelforbruket.  
«Institut for Rationel Farmakoterapi» (IRF) har som oppgave å sikre leger og annet helsepersonell den mest rasjonelle utnyttelse av utvalget i legemidler, ut fra såvel virkningsmessige som økonomiske synspunkter. Arbeidsområdet omfatter såvel den primære som den sekundære helsesektoren. Instituttet utgir månedsbladet Rationel Farmakoterapi og avholder kurs om legemiddelanvendelse, anmelder nye preparater på hjemmesiden (IRF.dk) og har samarbeide med de regionale legemiddelkonsulenter.
Manx Independent

Historie

Avisen ble grunnlagt som en avis i fullformat i 1987 etter at en streik førte til at følgende aviser ble nedlagt; Isle of Man Examiner, Isle of Man Times, Isle of Man Gazette og Manx Star.
Eierskapet til Isle of Man Examiner ble senere overtatt av Halifax Courier Group, eier av avisen Isle of Man Courier. For en kort tid kom avisen ut tre ganger i uken. Det ble deretter ut to ganger i uken og ble da eid av Mercantile Publishers før den ble overtatt av Morton Newspapers i Nord-Irland tidlig i 1992.
Den ble solgt til en rivaliserende nyhetsavisgruppe, Isle of Man Newspapers, kun året etter i 1993, noe som førte til nedleggelse, og oppsigelser av staben. Den ble deretter gjenopplivet det samme året i dens nåværende ukentlige format.
Tjugum kirke

Tidligere kirker

Dagens kirke er den tredje kirken på stedet. Den første stod fra ca 1300 til 1610, mens den andre stod fra 1610 og stod til 1863. Sognet men ikke kirken er nevnt i Bergens kalvskinn fra 1300. Hoff antar at det kan stått en stavkirke på stedet fra 1100-tallet slik det var vanlig, men det finnes ingen opplysninger om det antatte bygget. I skriftlige kilder fra 1600-tallet og utover er den omtalt som en tømmerkirke som etter tradisjonen ble reist i 1610. I 1661 omtales reparasjonsbehov, noe som tyder på at den ikke var ny. Kirkeskipet var 16 alen langt og 13-14 alen bredt, mens koret var 14 alen langt og 9 alen bredt (i 1686 ble koret oppgitt som 8 alen langt). Tårnet var et tilbygg til kirken og hadde en kvadratisk grunnflate på 6 alen, framfor tårnet stakk våpenhuset 3 alen ut. Det ble reist mange tømmerkirker etter reformasjonen, men få så tidlig som 1610 - de fleste kom senere på 1600 og 1700-tallet. Tømmerkirken fra 1610 ble revet i 1863, Thomas Fearnly malte et bilde av den kirken som ble revet i 1863.
Lucanus nangsarae

Kjennetegn

En stor (hannen opptil 65 millimeter), blank, brunsvart hjortebille, dekkvingene kastanjebrune. Mandiblene hos hannen er krumme, med en tann nær roten og en nær den kløvede spissen, ingen små tenner. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner, forkanten med en U-formet innbuktet kjøl. Beina er mørke. 
Hunnen er svart, blankere enn hannen, kroppsformen nokså bred, kjevene litt kortere enn hodet.

Utbredelse

Arten er bare kjent fra Myanmar.
Vektløfting under de britiske imperielekene 1950

Vektløfting under de britiske imperielekene 1950. Vektløfting var en av flere sporter under de fjerde britiske imperieleker som ble arrangert i Auckland i New Zealand i perioden 4. til 11. februar 1950. Det var første gangen som vektløfting var med på programmet i de britiske imperielekene. Det ble konkurrert i seks vektklasser, kun for menn og Malaya ble beste nasjon med to gullmedaljer foran Canada som også vant to gull.
Rottem kirkegård

Rottem kirkegård eller Rottem gravplass er i Snillfjord kommune i Trøndelag. På kirkegården står en støpul med klokke.
Ukrainas nasjonalbank

Ukrainas nasjonalbank (ukrainsk: Національний банк України) er sentralbanken i Ukraina. 
Nasjonalbankens juridiske status, organisasjonsform og oppgaver er definert i grunnloven og Ukrainas sentralbanklov.

Historie

Så lenge Ukraina var en del av Sovjetunionen var Ukrainas nasjonalbank den nasjonale filialen av Gosbank, som var Sovjetunionens sentralbank. 
20. mars 1991 besluttet Ukrainas parlament, Verkhovna Rada, en resolusjon om banker og banknæringen i Ukraina. Denne resolusjonen ble 1. mai vedtatt som lov, og erklærer at Ukrainske SSR eier av en rekke Sovjetiske banker. En av disse var den ukrainske filialen av den sovjetiske sentralbanken ("Ukrainian Republican Bank of the State Bank of the USSR"), og Ukrainas nasjonalbank ble besluttet etablert på grunnlag av denne banken. 
En viktig oppgave for nasjonalbanken etter etableringen var å få orden på banknæringen. Allerede i 1996 var det registrert 230 forretningsbanker i Ukraina. I tillegg måtte banken gjennom 1990-tallet etablere en fungerende pengepolitikk, produksjonen av ukrainske penger, gjennomføre liberalisering av valutamarkedet, stabilisere verdien av ukrainske karbovanet (forløperen til dagens hryvnia), m.m. En viktig milepæl i så måte var etableringen av et elektronisk betalingssystem (EPS) mellom bankene tidlig i 1994. 
Viktor Jusjtsjenko, tidligere statsminister og president i Ukraina, jobbet i nasjonalbanken fra 1993 til 1999, før han ble statsminister.

Sentralbanksjef

Sentralbanksjef pr mars 2018 er Jakiv Smolij. Tidligere sentralbanksjef Valeria Hontareva trakk seg 10. april 2017, og gikk av 11. mai samme år. Smolij ble innsatt sin fungerende sentralbanksjef 11. mai, og ble formelt valgt 15. mars 2018.
Under seg har sentralbanksjefen fem visesentralbanksjefer, hvorav én er første visesentralbanksjef (First Deputy Governor).
Øvrevolls Rute- og Turbiler

Øvrevolls Rute- og Turbiler, ofte omtalt som Øvrevolls Rutebiler og Olsvikruta. Rutebilselskap som drev mye turkjøring. Adresse Olsvik i Ålesund.
Selskapet ble startet av Bernt Øvrevoll. Han startet drosjekjøring i Ålesund i 1918. Fikk i 1925 andel i konsesjon på rutekjøring Ålesund-Vatne, og ruta ble i 1939 overtatt av A/S Vestnes-Vatne Rutebiler( seinere Sunnmøre-Romsdal Billag). I 1940 overtok Øvrevoll ruta Ålesund-Olsvik etter Brødrene Olsvik. I 1964 fikk Øvrevoll overta Ole A. Eides konsesjon Brusdalen-Ålesund. Øvrevoll hadde dermed ruter Ålesund-Breivik-Olsvik-Digernes og Ålesund-Brusdal-Digernes-Dragsund. Øvrevolls busser var lakkert i mørk rød med gul overdel.
Rutebilstatistikken for 1978 viser at Øvrevoll hadde 17 heltidsansatte, 19 busser og en lastebil.
Møre og Romsdal fylke arbeidet fra tidlig på 1970-tallet med å samordne og effektivisere bussdriften, og det ble arbeidet for sammenslutninger i Ålesund-området.Dette førte til langvarig konflikt mellom enkelte rutebileiere og myndighetene. Høsten 1984 ble Ålesund Bilruter stiftet for å overta all busstrafikk i Ålesund. 1. januar var overtakelsen en realitet og alle ruter under Landes Rutebiler og Øvrevolls Rute- og Turbiler ble videreført av det nye selskapet.
Øvrevoll hadde gjennom åra drevet mye med turkjøring både innenlands og utenlands. Denne virksomheten har fortsatt etter at selskapet mistet rutekjøringen i 1985.
Blenod kraftverk

Blenod kraftverk er et kombinert kullkraftverk og varmekraftverk i departementet Meurthe-et-Moselle i Frankrike. Det har en installert produksjonskapasitet på 1000 MW fordelt på 4 like store blokker / turbiner. Operatør er Electricite de France. 
Anlegget ble utbygd i årene 1963–1969. Brenselstypen er steinkull, og tungolje. Fra 2012 utvides anlegget med en kombinasjonssyklus-enhet for naturgassfyring på 440 MW. Dette anlegget ble startet utbygd i 2009 og vil kun fyres med naturgass.
De totale CO₂-utslippene i 2008 gikk merkbart ned og var ca. 1 906 300 tonn, mens det samme årets kvote var 1,739 mill tonn.
Trogulidae

Utseende

Små til store (kroppslengde 2–22 mm) vevkjerringer, de fleste med avlang, flat kropp. Kroppsoverflaten er læraktig og vanligvis mer eller mindre dekket med jordpartikler. Fremst har de en framskytende "hette" som dekker munndelene. Øynene sitter ikke på en opphøyet knøl som hos de fleste andre vevkjerringer. Chelicerer, pedipalper og bein er ganske korte.

Levevis

Disse artene lever i jorda. Trogulus tricarinatus, som finnes i Norge, er et rovdyr som lever av skallbærende snegler.

Utbredelse

Familien er utbredt i Nord-Afrika, i Europa og i Asia øst til Iran. Dessuten er arten Trogulus tricarinatus innført til Nord-Amerika.
Zabbalin

Zabbalin (arabisk: زبالين, en flertallsform - entall er zabbal) er en koptisk gruppe i Kairo i Egypt som livnærer seg ved innsamling og gjenvinning av søppel. Det kan dreie seg om 60 000-70 000 mennesker (2011), de fleste av dem etterkommere av innflyttere fra landsbygda utenfor Asyut i Øvre Egypt i 1930- og 1940-årene. Deres største bosetting er i Mokattam i utkanten av storbyen. Mokattam er en av ganske få byer i Egypt der nesten alle innbyggere (90 %) er kristne.
Zaballin tar seg av en stor del av Kairos renovasjon. At de er kristne, gir dem et fortrinn, idet søppelhåndtering ses ned på som urent av mange i byens muslimske flertallsbefolkning. Gruppen har likevel vært under sterkt press i flere år, både fordi mange av deres griser ble beordret slaktet på grunn av formentlig smittefare i 2009, fordi byrådet har engasjert seg sterkere i renovasjonsarbeidet, og på grunn av diskusjoner om å rive deres viktigste bostedsområde Mokattam og flytte befolkningen langt ut i storbyområdets periferi.
Eristalis arbustorum

Utseende

En middelsstor (9-12 mm), kraftig, gul og svart blomsterflue. Den er en av de mindre dronefluene (Eristalis spp.). Den er svært lik på kystdroneflue (Eristalis abusiva), men kan skilles fra denne på at antennebørsten har lange hår. Ansiktet er tett kledt med lys betøvning og hår slik at det blir en meget liten eller ingen svart midtstripe. Kroppen er kort og bred, kledt med ganske lange, lyse, oppstående hår som ikke er påfallende tette. Fasettøynene er tett kledt med korte, gule hår. Thorax er nesten kvadratisk, tydelig bestøvet, matt. Scutellum er grågult. Bakkroppen har store, gule sideflekker på de tre første leddene. Beina er gule og svarte, slanke og nokså korte. Vingene er glassklare, vingemerket svært lite og svart.

Levevis

Den finnes nesten over alt, også langt fra vann, for den flyr godt. Larven lever i mudder og slam, også i bløt gjødsel – den har et tøyelig ånderør på bakkroppen som den bruker til å ta opp luft. De voksne fluene flyr i mai-oktober og besøker gjerne blomster. Arten er kjent for å kunne vandre mye.

Utbredelse

Arten er utbredt i så godt som hele Palearktis, i Nord-Amerika og i det nordlige India. I Norge mangler den i høyfjellet og på Finnmarkskysten, men er ellers utbredt over hele landet.
Christian Meier (historiker)

Christian Meier (født 16. februar 1929) er en tysk historiker med antikken som spesialitet. Han er professor emeritus ved Universitetet i München.
Han er medlem av Det Norske Videnskaps-Akademi.
Varg Veum

Varg Veum (født 15. oktober 1942 i Bergen) er en fiktiv privatdetektiv og hovedperson i Gunnar Staalesens kriminalromaner.  Han er skilt og har en sønn som nå etter hvert er blitt voksen. Han ble utdannet som sosionom og arbeidet i barnevernet i Bergen. Fremdeles hender det han får saker med røtter bakover til denne tiden. Han måtte slutte i barnevernet etter en episode der han gikk til fysisk angrep på en som hadde misbrukt en mindreårig. 
I 2004 ble han av Dagbladets lesere kåret til den mest populære krimhelt gjennom tidene. I 2008 fikk han sin egen statue ved Strandkaien 2 i Bergen, stedet hvor han har kontoret sitt i bøkene.
En udødelig mann

En udødelig mann er en norsk miniserie i tre deler om Henrik Ibsens barndom og ungdom vist på NRK i 2006, i forbindelse med markeringen av Ibsens 100 års dødsdag. Regissør var Berit Nesheim og manus var skrevet av Siri Senje. Serien som bestod av 3 timelange episoder ble vist på NRK1 i romjula.
Serien hadde et seersnitt på nærmere 600 000. Anders Baasmo Christiansen vant prisen for beste mannlige skuespiller under Gullruten 2007 for serien mens selve serien ble nominert i klassen beste TV-drama.
Kreis Borken

Kultur

Hamaland-Museum er et lokalmuseum i Vreden. I 2005 var Borken arrangør av Skulptur Biennale Münsterland. I 2011 var det VM i hundekjøring.
Mnasinous patage

Utseende

En middelsstor (vingespenn ca. 35 millimeter), mørkbrun smyger, helt ensfarget bortsett fra at forvingens bakkant på undersiden er lyst gulbrun.

Levevis

De aller fleste har larver på gress eller andre enfrøbladete planter.

Utbredelse

Arten er kjent fra Mexico, Costa Rica og Panama.
Victor-Auguste-Isidore Dechamps

Bakgrunn

Deschamps var først jurist, og studerte senere katolsk teologi i Mecheln.

Prest

Den 20. deszember 1834 mottok han prestevielsens sakrament for erkebispedømmetm Mecheln. Han trpdte inn i redemptoristordenen i Sint-Truiden, avla ordensløftene den 13. juni 1836 og ble studieprefekt ved ordenens kloster i Wittem. I 1840 ble han rektor i Liége.

Biskop

Den 25. september 1865 utnevnte pave Pius IX ham til biskop av  Namur. Han ble bispeviet av kuriekardinalen Karl August von Reisach den 1. oktober samme år, medkonsekrerende var erkebiskop av Westminster, Henry Edward Manning,og kuriebiskopen Giuseppe Berardi. Han tok valgspråket Per via cœli porta manes.

Erkebiskop, kardinal

Den 20. desember 1867 ble han utnevnt til erkebiskop av Mecheln og dermed til primas for den belgiske kirke. Pave Pius IX opptok ha den 15. mars 1875 som kardinalprest med tittelkirkirken San Bernardo alle Terme i kardinalskollegiet.

Dogma og belgisk skolestrid

Etter at han ble elevert til primas for de belgiske katolikker støttet erkebiskop Dechamps energisk den planlagte infallibilisering av pave Pius IX på første vatikankonsil (1869/1870).
I hans embedstid begynte den belgiske skolestrid som skulle pågå i lengre tid. Deschamps var motstander av de konfesjonsløse statsskoler. Disse belgiske skolestrider foranlediget pave Leo XIII til den 3. august 1881 å offentliggjøre enzcklikaen Licet multa «om katolikkene i Belgia»; dette læreskrivet var rettet spesielt til den belgiske primas.
Dechamps arbeidet til siste stund. Han leste messen den 28. september 1883, og døde dagen etter i armene på en redemptorist som tilfeldigvis var tilstede. Han ble etter eget ønske begravet ved siden av Joseph Passerat i Rumilliers.
Ischasia

Utseende

Middelsstore, slank, gulbrune til svarte trebukker med forkortede dekkvinger. Antennene er noe kortere enn kroppen, litt fortykkede mot spissen. Pronotum er rundet, dekkvingene er korte, litt tilspissede, lyst gulbrune, ofte med mørk ytterkant. De dekker ikke bakkroppen eller flygevingene. Bakbeina er forholdsvis lange med noe klubbeformede lår.

Utbredelse

Slekten er utbredt i Mellom-Amerika og Sør-Amerika, fra Costa Rica i nord til Brasil i sør.
Julekveld med Ray Adams og Rosenhof-jentene

Julekveld med Ray Adams og Rosenhof-jentene er et musikkalbum med Ray Adams og Rosenhof-jentene, utgitt i 1970.
1330-årene

-- 1330 -- 1331 -- 1332 -- 1333 -- 1334 -- 1335 -- 1336 -- 1337 -- 1338 -- 1339
Tiårsoversikt
Optisk fenomen

Et optisk fenomen er en observerbar hendelse som kommer av vekselvirkning mellom lys og materie. En luftspeiling er et eksempel på et optisk fenomen.
Vanlige optiske fenomener kommer ofte av vekselvirkning mellom lys fra solen eller månen og atmosfæren, skyer, vann, støv og andre partikler. Et vanlig eksempel er regnbue, hvor lyset fra solen reflekteres og spres av vanndråper. Noen fenomener, som grønt glimt er så sjeldne at de enkelte ganger antas å være mytiske. Andre fenomener, som fata morgana, er vanlige på utvalgte steder.
Mizuno Classic

Mizuno Classic er en årlig golfturnering arrangert av Mizuno.
Jorden rundt-reiser

Historikk

De store geografiske oppdagelsene på 1500-tallet med Magellans og Sir Francis Drakes sjøreiser var begynnelsen. Utgivelsen av Jules Vernes romaner Jorden rundt på 80 dager og En verdensomseiling under havet på 1870-tallet bidrog til å sette fantasien i sving og drømmen om en jorden-rundt-reise ble sterkere befestet hos mange mennesker. Til da var jorden-rundt-turer forbeholdt eventyrere og oppdagere.
Etter at flyselskaper og reisebyråer på 1990-tallet kunne tilby jorden-rundt-turer med rutefly for en pris ned mot ca. 12 000 kroner er det mange som har kunnet gjennomføre drømmen, men slike reiser blir av en helt annen karakter enn reisene som er nevnt nedenfor. Den store økningen av private fly-eiere fra 1970-tallet har også ført til at flere enkeltpersoner har foretatt slike reiser med egne fly. Det internasjonale luftsportsforbundet FAI (Fédération aéronautique internationale) registrerer slike flyvninger. For å kvalifisere til denne listen må det flys over to antipoder. Det er også er krav at den loggførte distanse skal være minst 36 787,559 kilometer, en distanse som tilsvarer omtrent omkretsen av en vendekrets.
Konkordatet i 1801

Konkordatet i 1801 var en avtale mellom Napoléon Bonaparte og Den hellige stol som regulerte den franske kirkens forhold til Vatikanet. Etter lange forhandlinger ble konkordatet signert den 15. juli 1801, og bragte den franske kampen mot den katolske kirken til opphør.
Konflikten hadde begynt for alvor i 1791 da de revolusjonære ville tvinge den katolske geistligheten til å godkjenne en sivilkonstitusjon som ville gestalte kirken som en statskirke under de revolusjonæres kontroll. Det var kommet til blodige forfølgelser, og den revolusjonære regjeringen forsøkte å ta kontrollen ved å utnevne egne biskoper. De pavetro biskopene flyktet i eksil.
Konkordatet av 1801 nyregulerte bispedømmestrukturen i Frankrike og i noen deler av de områdene Napoleon hadde erobret, og erklærte katolisismen som religion for det store flertall av alle franskmenn (men ikke som statens religion, som tidligere, en klausul som de revolusjonære hadde utnyttet til sine formål).
Konkordatet var epokegjørende i flere henseender. Men ved Napoleons egenmektige tilføyelse av de 77 såkalte organiske artikler ble det imidlertid i vesentlig grad modifisert i Kirkens disfavør, blant annet ved at de forbød enhver pavelig rettsakt i Frankrike som ikke var blitt godkjent av landets styre. Pavens protest mot dette var uten resultat.
Flintshire

Det tradisjonelle grevskapet

Det nåværende grevskapet ble opprettet i 1996, men Flintshire har en lengre historie. Grensene for det tradisjonelle og det administrative grevskapet stemmer ikke helt overens. Spesielt gjelder dette eksklaven Maelor Saesneg, som administreres som del av Wrexham, og Prestatyn og Rhyl som er en del av Denbighshire.
Troxochrus scabriculus

Utseende

Troxochrus scabriculus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Troxochrus scabriculus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Regius Professor

Regius Professor er navnet på «kongelige» professorater ved de gamle universitetene i Storbritannia og Irland, dvs. University of Oxford, University of Cambridge, University of St Andrews, University of Glasgow, University of Aberdeen, University of Edinburgh og University of Dublin. Disse lærestolene ble opprettet av en monark, og utnevnelsene (bortsett fra i Dublin) blir godkjent av Kronen. Glasgow har det høyeste antallet regius-professorer (12).
Spurvfjorden

Spurvfjorden (nordsamisk: Čižževuotna) er en fjordarm av på vestsiden av Kjøfjorden i Sør-Varanger kommune i Finnmark. Fjorden har innløp mellom Áhkobákti i nord og Rivdnjenjárga i sør i den ytre delen av Kjøfjorden og strekker seg én kilometer vestover til fjordbotnen. Øst for Spurvfjorden ligger Skogerøya.
Det er ingen bosetninger ved fjorden.
Heterorrhina flutschi

Utseende

En middelsstor, avlang, blank, grønn eller rødlig gullbasse.

Utbredelse

Arten lever i Laos og det sørlige Kina.
Valestrandsfossen

Samferdsel

Det er fergeforbindelse med MF «Ole Bull» som trafikkerer sambandet Breistein–Valestrand. Fergesambandet ble videreført av engasjerte innbyggere/aksjonærer i 2004, som ikke ville at fergen skulle legges ned da Osterøybrua ble bygget. Etter en del møter grunnla aksjonærene fergeselskapet Osterøy Fergeselskap til å ta over fergesambandet fra HSD. Fergesambandet er raskest forbindelse til Osterøy hvis en kommer fra Bergen, Åsane eller Nordhordland.

Kultur

Den legendariske norske fiolinisten og komponisten Ole Bull hadde her sitt sommerhus. Ole Bull tilbragte sommerferiene sine hos besteforeldrene på Valestrand. Det var hit han inviterte Edvard Grieg for å «fornorske» ham etter studiene i Tyskland.
Den norske musikeren Carl Espen Thorbjørnsen  er født og oppvokst på Valestrandsfossen. Han var Norges representant i den internasjonale finalen i Melodi Grand Prix 2014.
Valestrand er også hjembygda til fotballklubben Valestrand Hjellvik FK.
Société de géographie

Société de géographie er et fransk lærd selskap for geografi. Det ble grunnlagt i 1821 og er verdens eldste i sitt slag. Selskapet holder til i Paris.
Blant grunnleggerne var Edme François Jomard, Jean-Denis Barbié du Bocage, Conrad Malte-Brun og Charles Athanase Walckenaer. Pierre-Simon Laplace var selskapets første president.